प्रधानमन्त्री ओलीले कम खर्च गरी बढी प्रतिफल लिने नीति लिएको बताउँदै त्यसैअनुरूप प्रतिवेदन तयार पार्न पनि भनेका छन् । विकास निर्माणका धेरै काम गर्नुपर्ने र बजेटको पनि समस्या रहेकाले यस विषयमा विचार गर्न आग्रह गरे । ‘सरकारले कम खर्च बढी प्रतिफल दिने नीति लिएको छ’, प्रधानमन्त्री ओलीले भने, ‘हाम्रो ध्येय भनेको सुशासन र विकास हो । यसमा सघाउ पुग्ने गरी सबैको योगदान हुनुपर्दछ ।’ बैठकमा प्रतिष्ठानका अध्यक्ष चैतन्य मिश्रले प्रतिष्ठानको उद्देश्य र भावी कार्यक्रमबारे कार्यपत्र प्रस्तुत गरेका थिए ।
